經數: 一七三三

經名: 華嚴經探玄記卷第四

頁數: 一七一

上      欄

當處佛號未必知於餘處佛名. 若一乘機.

一時頓納一切名號以應一切機之名. 一

機能受者是普賢機故. 一機卽是一切機故.

又此名號若依小乘是實名. 三乘初敎卽假

卽空1之名. 終敎此名卽平等同眞如. 經云名

字性離. 是名解脫也. 頓敎一切皆絶名. 無

名俱離. 圓敎亦俱離不□名故. 今一名卽

一切名. 一切名入一名而不壞不□. 攝一

切法界盡. 因陀羅網名也. 問此大千界依

餘經論大圍山內平滿有百億四天下. 上方

下方不得更有四天下. 若上下皆有則一一

四天下皆有上下. 故應有三百億. 云何仍

說唯百億耶. 答若小乘實處理無改動. 若

三乘雖卽空眞如等. 而不□事故不壞本

事. 若此一乘事卽無□2融改自在. 是故此中

明處隨敎而圓融. 應十數顯無盡. 此娑婆

一界有二種融. 一以說法之處卽爲當中.

爲成主伴融彼百億令有上下. 使得圓故

無三百也. 二縱於最東近圍山邊一四天

下爲說法主. 卽是當中融彼餘四天下還

有十方眷屬具足. 以諸四天下皆望他爲伴

望自爲主故. 是則圍山亦隨融移改也. 餘十

方界等融義准之. 此約一乘敎. 若約三乘

不得如此. 如餘經論說之. 娑婆此云堪忍.

悲華經云. 是中衆生貪瞋癡等過梵王忍之

故爲名也. 放[&FFFF]#經(云云). 須菩提此云善實. 訶

尼此或云捨義或云生滅. 以本語難定也.

婆伽婆有六義(云云). 伊那婆那此云王林. 謂

佛爲太子時在此林中生故立此名也. 第

中              欄

二釋別所由中三. 初牒機. 二施化. 三化意.

初中二意. 一云此等名號遍法界者. 猶自且

依於佛有緣可化衆生有此差別. 非謂

一切. 二云此機何得於佛有緣. 謂佛往昔

多劫修時. 見聞隨喜等故有緣也. (更有逆順云云如別)

(記在)二施化中五句. 初句總說三輪攝化善

巧. 二善業方便. 三身業方便. 四意業方便. 五

施化稱根. 又釋初句身現威儀以攝生故

云種種方便. 二語業梵音等. 三所說法謂爲

人天說業報等. 爲二乘3等說於權道卽

四諦是. 三化意者謂隨說人天二乘等法意.

欲令其知如來法

四諦品第四

四門同前. 一釋名者. 四是數. 諦是義. 謂理

實故能生無倒解. 故俱名諦. 卽帶數釋. 此

品非是解四諦義. 但明四諦名字不同故

名四諦品  二來意中五. 一爲釋成前品

末權道之義. 二依前身業次辨語業故也.

三前明能說之人名字不同. 此明所說之法

名字不同故來也. 四答前問中佛說法問

故. 五爲釋成前機所印成差別法中權敎

異相故次來也  三宗趣者. 以無邊甚深諦

海爲宗. 及同上土海. 四諦義略作五門. 一

釋名. 二辨相. 三體性. 四業用. 五種類. (別時作)

四釋文中三. 初明此土諦名. 二辨娑婆

外十世界中諦名. 三顯十界外盡空世界諦

名. 初中四諦內一一各三. 先列名. 二結數.

三辨意. 謂爲應機令調伏故立此名. 調者

調和. 伏者制伏. 謂調和控御身口意業制

下              欄

伏除滅諸惡行故. 何故文殊說者. 明妙慧

善達實諦義故. 又何故唯顯四諦差別. 謂

是權敎差別易知故. 又爲寄顯法故. 何

者謂此小乘局處之法尙有如此遍空世界

差別不同. 則知一乘通方之法差別無邊. 理

不疑故也. 又爲破計引機. 何者謂演彼小

乘局法令遍故. 使失本執. 便顯一乘無邊

法界. 令其趣入故. 又此約一乘共敎爲則

故. 通收下位故. 生苦之集故云苦集. 苦

盡之滅名苦滅. 至苦滅之道故云苦滅道.

不得單言苦道. 以道非生苦不同集. 又

非滅苦不同滅. 但能證滅應云滅之道.

以滅是苦滅故云苦滅道. 餘文可知

如來光明覺品第五

四門同上  初釋名者. 謂如來之光明光明

之開覺. 謂依體起用依用成益. 皆依主釋

可知   二來意者有七. 一前明身語今明

意業故來也. 二爲別答前功德勢力等問

故. 三前二品別明人法遍. 此爲雙顯二遍

故. 四爲前但論佛名普遍. 此顯佛身實德

亦遍. 前說四諦權敎普遍此辨十偈實敎亦

遍. 謂長行及頌二處是也. 五爲斷疑故謂前

品文殊說佛名法名差別普遍. 恐衆疑故.

佛以身光照現彼事令衆目[&FFFF]#疑網自消

故來. 六非直如前但佛名諦名遍虛空法界

等世界. 而今如來卽此說華嚴時亦如是

遍一切盡空世界. 一一皆時同處同衆同說

同. 卽4自驗見爲下軌則故來也. 七前佛名

諦名則多名別別遍. 以是權故. 今明一法

經數: 一七三三

經名: 華嚴經探玄記卷第四

頁數: 一七二

上      欄

一會卽圓融遍. 以是約實故. 又前是差別

遍. 此是無差別遍故1須來也  三宗趣者. 先

宗後趣. 宗有二. 一開二合. 開中三. 一能照

之光. 二光所照境. 三照所成覺. 此三各二. 一

身光照事境令衆覺見. 事無限□卽長行

所辨二智光照理境令衆覺見. 理無差別

卽頌中所明. 二合者良以理事俱融唯一境

故. 故得一事卽遍無邊而不壞本相. 由境

無二故. 身光卽智光. 唯一無□光. 如涅槃

經云. 是光無2相非靑見靑也. 又亦則事覺

卽理覺. 平等唯一覺. 又以此光不異覺境

三法圓融唯一法界. 雖平等絶相而具一

切□不雜亂. 以無障□故. 二明意趣者

顯此無□理事有多意趣. 略謂五種. 一

近與信中菩薩爲所信境故. 二遠與下文

一部爲則. 以下諸會等中皆結通云一切

世界亦如是說者指此文也. 三爲顯如來

出世以一乘圓敎於須彌樓山等一類世界

施化分齊故. 四爲顯一會則一切會故. 第

一卷云其身遍坐一切道場者是也. 五顯

理事俱無障□. 令衆生捨執依法故也  四

釋文者此光所照隨處無限. 大約總數有

二十五重. 前九別說. 後十六同辨. 則爲十

段. 此中非是二十五度放光. 亦非一放3光

次第漸照二十五處. 但一放光則□頓照. 同

時顯現. 以引機入法令漸[&FFFF]#見. 自近及

遠故有次第  於初段中二. 先佛以身光

照事. 令衆得見. 後文殊智光說法. 令衆

得聞. 前中二. 初明能照之光. 二明所照之

中              欄

境. 前中初放光人. 次光出處. 後顯光數. 足下

相輪放光者有三意. 一初義表信爲萬行

首故. 二卑義表信行最微故. 三本義表信

爲萬行之本故. 智論第九云. 足下放光者身

得住處皆由於足. 此之謂也. 百億光明者

以所照世界雖復無邊皆是須彌樓山世界

故各有百億四天等爲所照故. 是故光明

亦唯百億. 二所照現中二. 先明照現4本世

界中染淨等事. 二如此見佛下明照現自法

會普遍之相. 前中四. 一現人界. 此海邊有

大樹名閻色提. 因樹立此洲名也. 弗婆提

此云勝身. 以生彼者身皆殊勝故. 狗伽尼

此云牛貨. 以彼以牛爲貨易故. [&FFFF]#單越此

云勝生. 以定壽千歲衣食自然故. 二現佛

興. 於八相中初三未是出現相故此不論.

問佛初成道第二七日. 放此光明如何[&FFFF]#現

菩薩生等. 又佛始出世. 何因乃現有般涅

槃. 答下文云. 於一念中顯現三世一切佛

事. 此明現在攝過未也. 問若爾何不現彼

無量劫事. 答此中文意但爲論此世界中佛

興之事故. 不說餘耳. 三現諸天可知. 四

此世界等一句總結悉現. 二現自法會中

二. 先現本會. 二以佛神力下現新衆來集.

於中佛神力者是前則如其像現神力是也.

所集中有三世間等可知. 又如此處光照

無邊界一一衆會皆悉顯現. 彼一一會皆亦

如是. 光照無邊以法無二與此不別也.

又諸光交往不相突□. 以各見當處光照他

不見他處光照自故. 何以故主主及伴伴皆

下              欄

不□故. 主伴伴主皆不違故. 問此諸會云何

相顯. 答有二相. 一以此光照彼令彼現此

攝成一會彼處亦爾. 此同法華分身諸佛.

二卽此一會佛及文殊等融遍法界. 是一切

會. 以圓敎中未有一法不則一切者. 是故

一文殊從東來則是一切處文殊一時來. 縱

5今西方過無邊世界說華嚴處. 亦見文殊

從東十刹外來. 東方亦爾. 未有見彼過

向西者. 乃至賢首亦然. 以是一乘緣起門

不雜故思之. 二智光覺中二. 先此處後結

通. 此中頌意只融會前光所照諸事. 於中二

義. 一約境有三6種初一頌明法離情謂. 二

有八頌會事問理. 三末後一頌顯事無□.

皆依前起後. 二約心者一恐衆見前光所

7照事隨相執取. 是故初偈約佛遣之. 令

衆捨相離乖理之失. 又涅槃經云. 如來非

無流. 何以故. 如來常行有流中故. 又佛地

論明. 佛非流非無流故也. 二恐衆生疑.

何因此事而得普遍. 故次八偈會事同理.

令衆見眞顯順法之得. 三疑云事旣同理

則平等無二. 何因得有事事普遍. 故後一

偈明則理之事故. 而得一事則無量事也.

八頌中初一前旣知佛是無流法便爲過失.

未知若爲是無失邪. 今云觀佛無所有是

無失也. 以佛功德法從緣無性自散滅故.

又釋觀佛及法悉離性故. 此卽會前放光之

佛明離見也. 二會前光所照處. 又明前依

正俱絶住著. 三明依正不二也. 又明佛身

及無流法俱無所有故不二也. 心隨者是方

經數: 一七三三

經名: 華嚴經探玄記卷第四

頁數: 一七三

上      欄

便觀也. 入者是正證觀. 四通會三世間. 我是

衆生我執也. 佛是智正覺. 此二主伴平等. 彼

二所住是器世間. 無所住故離諸有也. 又

我謂妄執. 佛則眞智. 此二平此是標也. 下二

句釋眞智. 於理住無所住. 妄我當體遠離

於有. 五通會五蘊. 數是緣起俗數之相. 謂五

蘊若有可在俗數. 以蘊空故無有數. 又

會前所放百億光等及所照世界諸數量等.

皆依五蘊色心上立. 心此五蘊實無彼數

故云無數. 六絶能所觀. 非直所見世界等

空. 能見之智亦無所有. 又見者是人. 此亦空

也. 七卽用常寂觀. 謂此佛出世卽無起故.

又如此空理現前名爲佛出. 則空佛名無

起. 八二空觀上句人空次句法空. 轉如是相

者一約執轉[&FFFF]#二執之相. 二轉現二空理相.

皆下一句明觀益. □1可知. 一中解無量

等者. 爲明此一會等中而有無量會等無

量會等中而是一會. 是前光所照處也. 於中

初二句標次一句釋後一句益. 標中通論此

有同體異體. 各有相容相卽. 准上釋應知.

此文且明相容故云一中無量等. 然通同

異體也. 二釋中略擧二因以釋. 一由展轉

生故. 二由非實故. 初門者總攬如此盡窮

法界差別之緣成一緣起. 是故一一諸緣相

望各有二義. 一約體. 具空有義故有相卽.

謂若無一卽一切緣2全失自體. 何以故. 以

無一時多無所成無所成故不是緣也. 是

故有一卽有一切[&FFFF]#一卽[&FFFF]#一切. 此卽一

切是空義故. 泯自卽他. 以一是有義故

中      欄

攝他卽自返上. 卽一是空義故亦泯自卽

他. 多是有義故攝他卽自. 由二空二有各

不俱故無不相卽時. 一空一有不相□故

□時有相卽. 又由一一緣中空有不二故

不壞自而卽他. 妙義思之. 二約用. 有有

力無力義故有相入. 謂諸緣起非各少力而

共生故. 卽一一緣各有全作義全不作義. 何

以故. 若無一緣餘全不作. 則一有力餘皆無

力. 餘緣亦爾. 是卽一有力故能容多. 多無力

故[&FFFF]#入一. 多有力等亦爾. 亦由二3有力二

無力不俱故. 無不相入時. 一有力一無力

無□故常□相入耳. 又於一一緣中各由有

力無力不二故. 不壞在外而□相入思之.

由緣起門中有此相作等義成一多故云

展轉生也. 此卽一多更互展轉相生故得一

中無量無量中一也. 二非實故者亦二門. 一

相卽義. 謂一非實一故能攝多. 多非實多

故能卽一. 又多非實多故能攝一. 一非實

一故能卽多. 又卽多之一非一. 卽一之多

非多. 何以故以不實故. 又卽多之一方名

一. 卽一之多乃名多. 何以故是不實一故.

多亦爾. 又是4亦一亦不一. 亦多亦不多. 何

以故. 不實故具二義. 又非一非不一. 非多

非不多. 何以故. 不實故絶二相也思之. 二

相容門者. 謂一事是不實以無性故. 無性眞

理旣無分限. 是故於一事上觀無性時. 無

不圓盡法界眞如. 若觀一少事無自性時.

不得圓盡法界眞者卽眞如有5分. 便同

有爲. 是故一事無性卽攝眞盡. 攝眞盡時餘

下              欄

一切法旣不□存. 而卽眞故同理俱在一

事中現. 多中亦爾准之. 又由俱不壞本事

故不是相卽門也. 由不實之事攝眞理故

得相入也. 又可前展轉生約異體卽入. 此

門約同體卽入思之. 又但此經中相卽相入

義釋皆有二門. 一約緣起相由相. 二約法性

融通門. 故是此二文6也. 由展轉生故不實.

卽二門不別. 又由相卽容二門各攝法盡

故亦不別也. 然義□不雜思之. 此下文與

此同者應准此知. 此文且約相容義說. 故

云一中無量等知之. 觀益者達此正理於

緣不懼故云無所畏也. 以境法無□故令

智無畏也. 二結通中唯結此一娑婆界中百

億閻色處. 非是後文盡空界等. 次第二重云

一切處文殊者. 但是十方十佛國土各百億

處. 非是第三重處. 乃至末後方爲盡法界.

文意如此應知  第二重照十方各十世界.

長行同前. 偈中分二. 初六歎佛. 後四歎菩

薩. 初中一顯佛心道之因. 二轉正法輪. 初

句標. 次句釋不常. 下二句釋不斷. 三大誓

爲本. 四慈力伏魔. 五內智斷證. 六外智化

益. 歎菩薩中. 一遊刹. 二念佛. 三救苦. 四

護法. 皆下句結因果  第三重照十方各

百世界. 偈中作二釋. 一初一偈歎報身德.

餘九歎化身德. 前中初二句明大智德. 次一

句大定德. 下一句大悲德. 又釋以理智照眞

故. 覺諸法如空得心淨無□也. 以量智了

俗故. 覺諸法如幻得調群生也. 二釋初一

是總餘九別. 總中由應機現起故. 如幻故.

經數: 一七三三

經名: 華嚴經探玄記卷第四

頁數: 一七四

上      欄

令見差別. 由則不起故. 如空故. 平等一味.

由起不起無二故. 調伏衆生. 則常心淨故.

云無障□. 下九偈中各具此無二義故用常

寂也. 又前三句明淨緣起體. 下一句1明緣.

下九偈以體從緣正明緣起相. 於中或見

者有三義. 一就一人異時見. 謂如初時見

初生乃至後時見涅槃. 次第而見. 二多人同

時見. 謂有人見正說法時則於彼上有見

涅槃等. 皆無障□互不相見. 三一人同時

見. 謂見初生時於中則見涅槃等. 如下文

八相微細等. 良由淨心無□故得圓融普

應. 於中一初生. 二行七步時. 三顧眄十方

時. 四師子吼說天上天下我獨尊時. 五出家.

六成道. 七轉法輪. 八現神力. 九入涅槃

第四重照千世界. 偈中分三. 初二明法身.

次四辨解脫. 後四明般若. 法身中初一明

理應緣起. 謂初句標深. 下釋無所取相亦

無有能取智. 然不住此故應機現也. 後一

明現卽不現故離諸塵也. 二明解脫中三.

初一何者解脫. 謂初句明脫體. 下三句明脫

用. 謂機感相應名和合起. 次二偈半辨何處

解脫. 謂初一離苦縛離分段故不在世間.

離變易故號人師子. 次一離業縛. 謂根境

本空虛妄業盡故俱脫也. 次一句離煩惱縛.

次一句通結永盡故長流不轉也. 下半偈明

由何解脫. 謂由二利圓滿故. 如文. 三明般

若中三. 初一照眞. 次二了俗. 後一雙結眞

俗融無□也  第五重照萬世界. 偈中勸諸

菩薩修十種業. 一慈悲業. 二信心念佛業.

中              欄

三善慧業. 四無間業. 五長時業. 六觀身實

相業. 七觀心實境業. 八神通業. 九分別佛

土業. 十了知多佛業. 於此十中. 初一緣衆

生行. 次四緣佛行. 一信. 二慧. 三觀. 四心. 次

二入觀行. 一自二他. 又一身二心. 後三起用

行. 初一通用. 下二智用. 一知土二知佛

第六重照十萬世界. 偈中依梵本各四句

爲一頌. 總有十一偈. 於中二. 初七言六偈

明佛體性寂滅. 後五言五偈明妙用自在. 前

中初一明執色乖眞. 二妙相超情. 三顯超

情所以. 謂以非相爲相故. 四相卽非2相故

無合散. 五明佛無五蘊. 若約小乘佛有有

3流五蘊. 如婆沙等說. 若約始敎. 佛有無流

五蘊. 如成唯識等說. 若終敎及頓圓等佛無

無流五蘊. 如佛地論云. 如實義者如來身土

甚深微妙乃至非蘊界等法門所攝. 但隨所

宜種種異說. 六明佛外身內心不異. 以俱

脫故. 無二故. 絶色心也. 二妙用中三. 初一

智光照. 次二身赴感無□. 初一一多無□.

後一理事無□. 後二擧妄顯眞. 初一擧妄.

後一顯眞. 如是眞實者是前妄想也. 由迷人

謂. 妄爲實不見妄實. 悟人見妄無實卽見

妄實. 以稱妄法故. 又迷人有妄不識妄故

無妄實. 悟人無妄故識妄識故得4妄實

思之  第七重照百萬世界. 頌十偈. 初一獨

拔超世. 二妙絶心境. 無依者無境也. 三性

治離染. 上句性離. 次句治離. 下二釋成. 四

離妄解眞. 五轉不轉法輪. 六離有無想名

正意思. 七約眞諦法絶一多. 八約俗諦. 於

下              欄

中初二句一多無雜. 後二句顯了知之益. 問

上云一中解無量等. 與此相違. 如何會釋.

答此中緣起有四句. 一一中有多以一無

性故. 二一中無多以一不壞故. 三一中亦

多亦不多. 以不壞一而無性無性而不□

一故具二義也. 四一中非5多非不多. 以

二義全奪融雙泯故. 又由初故有二. 以若

非無性卽壞一故. 由二故有初. 以若壞

一無無性故. 是故二義唯一事也. 此約不

壞. 前約無性故不相違. 是卽由一中無多

故一中有多也. 返上亦爾. 第三句與第四

句俱不俱相順亦爾. □無□成立. 思准之.

九觀三法相盡名念菩提. 一諸法. 二衆生.

三國土. 十觀三法如性名了佛法義  第

八重照一億世界. 西國數法有三種億. 一百

萬. 二千萬. 三萬萬. 下文百千百千名一俱

□. 俱□者此云億. 是千萬爲億. 此中據千

萬6爲一億. 對法論(云云). 7二十偈歎佛善

巧力. 二頌爲一義. 皆先擧所作. 末後一句

結由巧力. 於中有十. 一智斷圓滿力. 二大

智樂境力. 三無功成事力. 於中三法. 一衆生.

二化處. 三內禪. □離著故云巧力也. 四理

智入實力. 五示果攝生力. 六智入深密力. 七

境智雙亡力. 八記時了處力. 九了達群機力.

十善達三際力. 於中初一約俗後一約眞

第九重照十億世界. 二十偈. 歎佛利他行.

亦二頌爲 一事. 於中初二總標化意. 次十六

別辨化事. 後二結用同體. 初中師子吼者決

定度故. 別中八對. 皆初一擧所救. 後一辨

經數: 一七三三

經名: 華嚴經探玄記卷第四

頁數: 一七五

上      欄

能救. 初對中前一救癡愛衆生. 如人墮海

由四義難脫. 一水深. 二1波峻. 三被網繫.

四黑闇故難脫也. 衆生亦爾. 此中愛有二

義. 一已得多故如海. 二心不足如流. 癡亦

二義. 一不見過故如冥. 二見有樂故結網.

後一是能2精進行爲能救. 卽是佛悲境故

云是佛境也. 二救五欲衆生. 謂色等五境

昏心爲醉. 實無謂有故云興妄等. 三度

著我衆生. 慧者是佛. 本際是我. 我是生死本

故佛能滅也. 下三句是所救. 初句前無際. 下

句後無窮. 無我法爲寂滅也. 四救惡趣衆

生. 初偈是深苦. 後二句是重苦. 五救外道邪

見衆生. 六救著三有衆生. 七救無明衆生.

八救長3囚衆生. 下結中二偈. 初六句因圓.

初句有緣. 二行本. 三行處. 四行廣. 五二句行

深. 下二句果滿. 同一切三世間身故也  第

十有十六重. 以別說難盡故總論之. 亦二

十偈. 初六擧果歎德. 後十四明因趣入. 前

中初二內4智契眞. 於中初二句一念觀多

劫. 次二句一念泯三際. 次二句知緣起卽

眞. 次二句功畢具果. 次有二偈明勝德外

彰. 於中初二句名遍. 次二句離染. 次二句身

遍. 次二句說遍. 下二偈明依正因果. 於中

初福因得依果. 後智因得正果. 後十四中通

論敎修七種行. 初二偈修二利行. 先自利.

初句福. 二忍. 三定. 四慧. 後利他. 二二偈成

見佛行. 初見應後見眞. 一切有無法了達.

非有無者有三門. 一約三性. 二約三無性.

三約雙融. 初中復二. 初別後總. 別中三性各

中              欄

有二義. 所執中一是情有二是理無. 依他中

一是幻有二是性空. 圓成中一離相二是體

實. 此上三一一各融不二爲一性故. 總者所

執是無. 圓成是有. 依他是俱. 以眞妄該攝

5二相盡故無二也. 二約三無性者初無相

觀境中. 所執有無皆虛故. 又無有有無故俱

離也. 依他無生性中. 無幻有有性空不二故

俱離也. 圓成無性中. 無二性有眞理亦不

二故俱絶也. 三約雙融者. 三有三無. 圓融

無□二相絶故俱離也. 三二偈敎說法行. 於

中初二句是所化境. 樂是信樂. 信樂非一故

滿十方也. 次一句化處. 次一句正說. 次二

句化益. 先離染後成德. 下二句功成. 四二

偈受法行卽是見正說法身. 以七覺爲法

輪故也. 五二偈明捨相見眞行. 六二偈佛

等生界行. 七二偈生滅無本行喩. 上來通

答前初十問竟

明難品第六

五門分別   初來意有二. 先分來者前明所

依果法. 今辨依果所成因行故也. 二品來者

所成行中. 位前方便信行最初. 信中解行及

德. 明難辨解. 居初故來  二釋名者. 菩薩

是人. 明難是法. 簡異果法故依主釋. 明難

有四義. 一約心境. 難謂眞俗幽邃. 明謂妙

智朗照. 二約敎義. 難謂十義甚深. 明謂往復

顯暢. 三約論道. 謂難問. 明答. 以通問答故

名明難. 何者但擧法直諮曰問. 非理詰責

爲難. 隨問直陳曰答. 委釋顯煥爲明. 四分

賓主. 約賓則長行中明設於難. 約主則偈

下              欄

中明釋於難. 故曰明難  三料簡者. 就此

因中或分二. 初比位. 6謂此品下至□向二

證位. 謂十地品下證位. 或分三. 初三品是

位前方便. 昇天品下十三品明三賢正位. 十

地下六品明十聖眞位. 或分四. 初從此盡

第三會爲十解. 以信是住之方便無正位

故. 攝屬十住中. 二第四會十行. 三第五會十

□向. 四第六會十地等. 或分五. 開信異住

故. 又光云義分或三. 初三品明始起於先

際. 二從昇天下明善修於中際7三不思法

品等明終顯於後際. 或分四. 初未信者令

信. 二第三會下已信者令入. 謂解行也. 三

十地品下已入者令純熟. 四不思品下已純

熟者令解脫  四宗趣有二. 初通後別. 通

論此三品明十信行法. 於中作八門辨. 一

釋名. 二出體. 三發心. 四定位. 五行相. 六除

障. 七進退. 八德用  三發心者謂始從具縛

不識三寶名字等. 創起一念信等. 此約始

敎. 如本業經(云云). 終敎如起信論修行信心

分(云云). 圓敎如賢首品初(云云). 以小乘非此

8故不約說. 頓敎無位故亦不說(云云). 亦可

小乘亦有初信義. 如小輪(云云). 頓中亦有信

(云云)

四定位者此十信法於始敎中自是位. 如

梁攝論云. 如須陀桓道前四位. 謂□等. 菩薩

地前四位亦如是. 謂十信十解十行十□向.

又彼論及佛性論等皆云. 地前修四行. 謂十

信修信樂大乘行. 十解般若行. 十行三昧行.

十□向大悲行. 又爲除四9黑障正使故. 謂

經數: 一七三三

經名: 華嚴經探玄記卷第四

頁數: 一七六

上      欄

初除闡提不信障. 二除外道我執障. 三除

聲聞畏苦障. 四除獨覺捨大悲障. 又信成淨

德因種. 解成我德因種. 行成樂德因種. □

向成常德因種. 又仁王經寄四輪王報. 謂鐵

銅銀金. 以此敎義故知. 十信亦是位也. 若

約終敎此信但是十住位之方便. 自無別

位故. 本業經云. 未上住前有此十心名字.

謂一信心. 二念心. 三精進心. 四慧心. 五定

心. 六不退心. 七□向心. 八護心. 九戒心. 十

願心. 增修是心一劫二劫三劫乃得入初

住中. 心心有十增成百法明門名入習種

性中. 故知無位但是方便行也. 又准六種性

六忍六慧等文故亦是成證. 又仁王但言三

賢十聖不言四也. 又此經中後四位皆有

入定. 出已列十名辨十義等. 唯信中無此.

故得知也. 1又本業經但有四十二賢聖不

說五十二故知. 問若爾何故仁王經十信爲

種性位仍只立三賢位耶. 答此有相攝故

如2是. 何者義准有四句. 一以本位攝方

便故唯有三賢. 則沒信名唯論住位. 引文

可知二以方便攝本位故卽十住名十信.

沒十住名也. 故仁王經云. 十信十止十堅

心. 則不論十住但名十信也. 三開方便

異本位故. 則如住前有此十心爲方便

等. 四於方便處假說正位. 如前始敎. 若約

圓敎有二義. 若依普賢自法一切皆無位.

若約寄法則同終敎. 然信滿入位之際. 通

攝一切後諸位皆在此中. 無不具足. 此則

約行攝位故也. 問信旣實無正位. 何故始

中              欄

敎說爲位耶. 答爲始敎機[&FFFF]#智淺行位不

分. 影似小乘3敎故說四位. 終敎機細智深

剋實分異故也  五行相者若始敎行信等

十心行(云云). 若依終敎如起信論中四種信

心五門修行4等(云云). 若圓敎如5此三品所

說(云云)  六除障者始敎如前除闡提不信

障. 終敎如論深伏煩惱等(云云). 若圓敎如文

總滅百障等(云云). [&FFFF]#是滿心時滅  七進退

者修信未滿一萬劫以還一切皆退. 以是

不定聚故. 依本業經如輕毛隨風等(云云).

設第六有不退心者但是作此不退之心. 以

非是位故. 未得不退也. 亦有人解將此

爲信不退者義恐不可. 以經中說如輕毛

故. 無位故. 論說修信未經萬劫皆有退

故. 若至萬劫信便已滿. 非第六故. 若就始

敎以隨[&FFFF]#相說信爲位. 是故今後三賢亦

隨6相[&FFFF]#說. 是故至十□向以上方得不

退. 如佛性論第一卷說. 問彼論中是[&FFFF]#薩婆

多師說. 豈是大乘耶. 答雖是薩婆多說然

非彼宗. 以說有十□向名位故. 小乘無此

位也. 若約敎中信滿入7住則爲不退. 如起

信論信成就發心不退故. 及此下文深心淨

信不可壞等(云云). 以圓同終故. 入位已後方

說爲不退信也. 以因從果稱故如信忍等

八成德者始敎中成淨德因. 及得鐵輪王

報亦能進入十解等. 終敎能成十住位已

則能少分見法身佛. 現八相成道等事(云云).

圓中通成後諸位. 若約因得普賢三業遍

周法界. 約果遍塵世界成等正覺. 如賢首

下              欄

說. 二明品宗者以十甚深義爲宗. 8信中

成解行爲趣

五釋文者. 此中三品則爲三. 初品明信中

解. 次品依解起行. 後品解行具故成德耳.

又釋初行次願後德位. 就初中二. 初正辨

十義. 後結通普見. 前中依遷禪師釋爲十

甚深義. 於中分二. 初文殊問衆人答. 明妙

慧導衆行. 後衆人問文殊答. 明以衆行成

妙慧. 又衍法師云. 初一人問多人明. 一中解

無量. 二多人問一人明. 無量中解一. 又文殊

爲法主故. 多人同問佛境深法也. 初一是

緣起甚深. 二敎化甚深. 三業果甚深. 四佛說

法甚深. 五福田甚深. 六正敎甚深. 七正行甚

深. 八助道甚深. 九一乘甚深. 十佛境界甚深.

9初緣起者. 諸法依阿賴耶識自性緣生方

得集起故也. 何故最初辨此義者. 攝論云.

菩薩初學應先觀諸法如實因緣以成正信

解故. 此之謂也. 於中先問後答. 亦是先明

設於難. 後明解於難. 前中二. 初總告. 何故

最初問覺首者. 謂創發厭心非初覺不

起. 如善財初發於覺城故. 又緣起甚深亦

非實不達故. 二正難中此難何因生者. 凡諸

菩薩起信解行等皆依如此唯心道理. 得

異凡小而成正行故. 起信論云. 有法能起

摩訶衍信根. 是故應說. 所言法者衆生心.

是心卽攝一切世10間出世間法. 是故於此

而起難問. 問意云. 心性是一果報種種. 云何

一心而生多報. 又心性旣一. 果亦應一. 果

報旣多. 心亦應多. 設爾何失. 謂心若隨報

經數: 一七三三

經名: 華嚴經探玄記卷第四

頁數: 一七七

上      欄

成多則失於唯識. 報若如心爲一則乖於

業果. 設若救言. 若立唯一性心無有能熏

可如所難. 今明心性雖一隨善惡業等能

熏轉故生果報異. 此有何失. 後遮此救. 重

更難云. 業不知心心不知業等旣不相知.

何成熏習. 熏習不成何得種種. 難意如此.

文中二. 初擧法設難. 後五句遮救重難. 前

中三. 初一句擧法案定. 次一句正顯相違.

後五句釋成違相. 初云心性一者謂心之性

故. 是如來藏平等一味故云一也. 又心卽性

故. 是第八識無二類故云一也. 云何能生

種種果報者顯相違也. 此是本末相違難. 三

或至善趣等者釋成違相. 於中五對. 初一

約依報. 善趣是人天. 惡趣三塗. 二對約正

報. 於善趣中眼等諸根有具不具. 惡趣中

亦爾. 三對重就依報. 於根具中屠獵等爲

惡處戒施等爲善處. 根不具中亦爾四對重

約正報就善處中有端正醜陋惡處中亦

爾. 五對就端正中有苦樂. 醜中亦爾. 如是

種種差別故云不同. 報旣如此不同. 其一

心之義何在. 自下五句古人釋云. 約不相

知爲難. 謂心以覺知爲性. 能生於業. 心

之與業[&FFFF]#得相知. 云何經言業不知心心

不知業等. 此釋恐不順文. 何者此不相知

等與上諸句爲同成一難. 爲更成別難. 若

同成一難. 前心性是一果報種種. 正是相違.

故已成難. 此不相知於彼何用. 若成別離.

復因何義而生此難. 故知文意少別. 是故

今釋不同古也. 謂此卽是遮救重難. 然救

中              欄

在文外. 設若救言心性雖一. 然有善惡業

等熏習種子功能生果有別. 所依心性一而

無二故無失也. 今重難中有五對. 初一約

能依所依不相知故不成熏. 此中業是能依

心是所依. 離所無能能不知所故業不知

心. 離能無所所不知能故心不知業. 旣

不相知何成熏習. 熏習無故豈得因業心

生多報. 此等相知約性力說. 但無性無力.

故不相知. 非約情知. 上約本識因相說.

第二約果相. 謂因果不相知. 果謂異熟. 果

報具有二義. 一能受報心. 是本識種子識. 二

所受報相. 是果報識. 以種是果因不自因

故. 受不知報. 以報是因果不自果故. 報

不知受. 旣不相知因果斯泯. 心生種種. 其

義安在. 第三約新熏不相知. 謂於此報上受

謂採納則諸轉識. 以爲能熏不同受報. 心

謂集起則第八識. 以爲所熏. 互無自性. 各

不相知. 熏習旣亡. 一心云何能生種種. 故瑜

伽云. 不見藏住不見熏習. 是名菩薩1菩

薩. 第四約親[&FFFF]#不相知. 謂種子爲因. 所依本

識爲緣. 以相待無性謂不自不他不共等

故. 親[&FFFF]#相盡. 故不相知. 2因緣旣離. 心生何

在. 第五約境智不相知. 智謂能知卽諸識見

分. 法謂所知卽諸識相分. 俱依一心各無自

體. 自體無矣. 誰共相知. 心境旣亡. 能3所斯

寂. 心生種種其義安在. 又釋境法是心變故

不知心. 心託境生故不知法. 無有境外

心能取心外境. 是故俱不相知. 相無不盡

也  第二答中二. 初一頌讚問勸聽. 上半歎

下              欄

問會機. 下半勸聽許說. 後有十偈. 擧義正

答. 於中初五偈答後遮救難. 以救義若成

本難方遣故. 須先答後五偈答前本法難.

此中答意. 明藏識緣起有其二義. 一是不

起義以無自性故. 二4是有起義有此無性

緣起故. 此二不二. 是一無□甚深緣起. 此中

由不起故成起. 是故只由諸緣不相知故

而成熏習. 有種種法生答後難也. 二由起

故不起. 是故只由諸法種種生故. 各無自

性唯一心性答前難也. 又前卽不□一心

卽是種種. 後卽不□種種卽是一心. 緣起

正理無□鎔融是其意也. 前五偈中. 初一法

說. 後四喩肉. 或可長爲五分. 一宗二因三

喩四合五結. 諸法不自在者立宗也. 謂諸法

是有法. 不自在是法. 法與有法和合名宗.

於中有二義. 一藏5性緣起能所熏起攝多

法. 故云諸法. 以互爲因緣更相繫屬. 各各

不得自有所在. 二從諸緣起無自6性故

無自可在. 二出因者何以得知不自在耶.

因云心實不得故. 以本識諸法互依緣起

更相形奪各無自性故云心實不得. 此有

二義. 一約本識明不自在. 以依7彼諸緣

無自性故云心實不8可得. 二約能熏等法

明不自在. 以依本識無自9體故云心實

不可得. 或通論有四義. 一諸法依識故於

諸法心實有不得. 二本識爲依故於本識

心實無不得. 三諸法起識故於諸法心實

無不得. 四識隨緣起10故於本識心實有

不得. 或開爲八句. 謂各有有無俱不俱四

經數: 一七三三

經名: 華嚴經探玄記卷第四

頁數: 一七八

上      欄

句. 故准思可見. 又釋此有四句. 一以不起

不異起故心不起實不得. 是故不起不自

在. 二以起不異不起故心起實不得. 是故

起亦不自在. 三以無二故心二實不得. 是

故無俱自在. 四不□二義故心俱非實不

得. 是故無俱非自在. 何以如此不自在者

以緣起自在故. 何故不實者以緣起理實

故. 三是故一切法下結也. 以結隨法*故在

宗因後. 明合隨喩故在喩後說. 二俱不相

知者如上能所熏中各有有無二義. 以二有

二無各不俱故不得相知. 以一有一無一

無一有各無二故無可相知. 正由如是不

知等故得有一切法. 故云一切不相知也.

此顯非直平等一味不壞諸法. 亦乃只由

平等有諸法也. 四喩中有四喩. 此藏識四

義. 一相續因果依他義. 二互爲因果生識義.

三受熏義. 四相依持義. 初云如□流者唯

識論中明阿賴耶識□轉如瀑流. 是此義也.

此中無絶是彼□義. 流流是彼轉義. 故彼論

云. □言遮斷. 轉表非常. 若細別分凡水流

時要有四義. 一有能流之水. 曲有三. 一水

*體淸淨喩本識. 是如來藏本性淸淨心. 二

土雜成濁喩如來藏自性淸淨爲無明所

染有其染心. 三1遇冷成水喩如來藏還與

妄識俱成本識緣起. 故楞伽云. 如來藏名

阿梨耶識. 而與無明七識俱等. 二相由故流.

以喩本識自2相義. 謂後水推故前得流. 或

前水引故後得流. 各有有力無力等. 互不相

知而得流注. 此卽不流之流. 如云江河競

中              欄

注而不流此之謂也. 經中名流注生滅. 唯識

論第三云. 如3暴流水非斷非常相續長時

有所漂溺. 此識亦爾. 從無始來生滅相續

非常非斷漂溺有情令不出離. 乃至謂此

識性無始時來刹那刹那果生因滅. 果生故

非斷因滅故非常. 非斷非常是緣起4理. 乃

至應信大乘緣起正理. 謂此正理深妙離言.

因果等言皆假施設. 觀現在法有引後用

假立當果對說現因. 觀現在法有酬前相

假立曾因對說現果. 假謂現識似彼相現.

如是因果理數顯然遠離二邊契會中道. 諸

有智者應5順修. 學又依楞伽云. 刹那息煩

亂寂靜離所作. 一切法不生. 我說刹那義

初生卽有滅. 不爲愚者說. 無間相續6性妄

想之所熏. 解云前論中生滅隔念. 經中生滅

同念. 是故則不生不滅之生滅. (更思之)經約終

敎. 是不生滅與生滅和合名阿梨耶識等

故. 論約始敎唯生滅是識. 細剋亦不成生

滅. 以生時無滅應非有爲. 以相不具故.

若有滅應不得生. 以相違故. 是故終敎中

同念. 以各虛假故不相□也. 又依眞心故

得同. 隨相故有異. (更思之)過去滅能成生. 當來

滅能壞生. 生法能壞過滅能成當滅. 又一

滅相望前生能壞. 望後生能成. 一生相望

前滅能壞. 望後滅能成是故相續無絶. (更思之)

又生由滅起故. 是故生中具有滅. 具有滅

故. 7令生不住還8復成滅. 滅由生有故. 是

故滅中含於生. 含於生故. 令滅不住還*復

成生. 是故生滅交9涉. 前後同時. 不相障□.

下              欄

流注不斷. 又一生相中有四種滅義. 同時具

足. 一性不成就名滅. 二由滅故起是故具

滅. 三能成滅故具滅. 四由生滅俱是夢妄

10計妄中看有前後. 理實照時皆無前後. 是

故生時還有滅也. 11(更思之)前念滅流流至於

生. 後念生流流至於滅. 生滅二流故云流

流. 未得治道已前無暫停止故云無絶

已. 二流各無等不相知也. 三依風12故有二

義. 一依風得流. 喩藏識因相義. 謂依惑業

風熏習種子而漂流故. 此約因相辨. 二依

風起浪. 楞伽云. 藏識海常住. 境界風所動.

種種諸識浪. 騰躍而轉生. 唯識第三云. 又如

瀑流雖風等擊起諸波浪而流不斷. 此識

亦爾. 雖*遇衆緣起眼等識而□相續. 此中

一風吹故流. 二由水故流. 故云流流. 互依

無性各不相知. 或種子流及所依識流等. 雖

不相知而有流. 上文業不知心准之. 四

依地高下故流. 喩本識果相義. 依種種受

生地報故流. 人天處爲高. 惡道處爲下. 此

約果相. 此中心與報爲二. 無性故不相知.

上報不知受等准之. 或帶物而流. 故唯

識云. 又如瀑流漂水上下魚草等物隨13經

不捨. 此識亦爾. 與內習氣外觸等法□相

隨轉也. 第二燈焰喩成依者有三14義一生

識義. 二互爲因果義. 三執受義. 初生識者如

依前焰燒炷故後焰得生. 明照前境但一

念故不暫停. 六識亦爾. 名言等依本種子

識故能生後識照於境界. 前滅後生間無

暫停. 此中以本識如15爐油識中諸種子如

經數: 一七三三

經名: 華嚴經探玄記卷第四

頁數: 一七九

上      欄

燈炷. 所生現行六識如炎無體速滅故不相

知. 二俱不相知者古人云. 炎爐爲二. 炷油爲

二. 四法和合而生各不相知. 此恐無理. 文

意似取前焰後焰爲二. 由速滅不住無體

可以相知. 六識依本無體亦爾. 心不知受

等准之. 二同時互爲因果義. 如攝論第二

云. 論曰. 譬如燈光與燈炷生及燒燃一時

更互爲因. 釋曰. 由炷1體依止能生光炎

故. 炷是光炎生因. 光炎則此生刹那中2由

能燒燃炷. 光炎則爲炷燒燃因(乃至云云)論曰. 應

知本識與能熏習更互爲因. 其義亦爾. 如

識爲染汚法因. 染汚法爲識因. 釋曰. 此阿

梨耶識爲種子生因. 若無此識三業生滅

無可依處. 如體謝滅功能亦爾. 故由此識

諸法體生. 功能亦立. 是故本識爲彼生因. 彼

法亦爾. 若彼法無此識. 起在現在無有道

理轉後異前此後異是彼法果. 解云. 此中前

念炎炷同一刹那更互生燒. 各有因果亦同

時謝滅. 後炎亦爾故云炎炎. 未至治際此

法□起. 故不暫停. 以二因二果不俱故不

相知. 一因一果無二故無可知. 又亦能燒

炷之炎及炷所生之炎故云炎炎. 以生理

不停故則是燒. 燒理亦爾故云不暫停. 不

相知如上. 此中互爲因果義略作二重. 各

有三門. 一護過. 二顯德. 三示過. 如問答

中(云云)三執受義者. 此中明燈有二功能. 一

內燒炷□. 二外發光明. 喩此本識有內外

執持. 瑜伽云. 此識執受有二. 一內執受種

及五根身. 二外執受器世間. 猶如燈炎內

中              欄

執膏炷外發光明. 此之謂也. 此內外二故

云炎炎. □執無間故云不停. 內外爲二. 以

無性故不相知也. 第三風喩熏習義者. 此

中風有二義. 一有力能動他. 喩轉識能熏

成種子等. 二無體義. 謂此風不能自現動

相. 要吹物令動方知風相. 此動乃是物動故

知風無自體. 諸能熏法不能自成種子. 要

熏本識成種子已方顯能熏. 此種乃是識

種. 故知能熏無性. 二俱不相知者風物爲二.

依物之動則風無3性. 隨風之物物無自性.

亦二無二有不俱. 一無一有無能所. 故各不

知也. 識中亦爾准之. 故云諸法亦如是. 第

四地喩相依持義. 如地輪依水輪水輪依

風輪風輪依虛空虛空無所依. 心義亦爾.

境界依妄心妄心依本識本識依淨心淨

心無所依. 又釋現行依種子種子依本識

本識依眞如眞如無所依. 不知者空與風

爲依. 自無體故不知風. 風與水爲依自依

空故無力能知水. 水望地亦爾. 識中亦准

之. 上來答後遮救難竟. 第二答前本難中

五偈分二. 初二正答前難. 後三便顯觀門.

前中難云. 心性旣一. 云何能生種種果報. 今

答以隨諸轉識熏習故生. 非是一心自作

種種故云眼耳乃至因此轉衆苦. 前或至善

趣等五對皆約報辨. 故通云衆苦也. 此中

眼等五識可知. 心是本識有集起義故. 意

是末那有思量義故. 情是識則第六是了別

義故. 此八各有根. 五根可知. 意爲第六根.

七八互爲根. 皆有生識義. 是故云情根. 因

下              欄

此能所熏和合轉衆苦. 疑云旣隨熏轉衆

苦卽是成多心. 云何仍說唯一心耶. 答云

此能熏諸法若是實可使隨熏失一心. 衆

苦旣虛假故得一心實不轉疑云若實不轉

云何前言隨熏轉衆苦. 答云但示現轉非

是實轉. 疑云於法性若有此示現亦得相

違. 答云但隨他有示現. 於彼法中無此示

也. 何以無者以示現無所有故. 此偈中上

半明不染而染. 下半明染而不染. 下三偈便

明三無性觀. 初一遍計無相觀. 謂上八識等.

約執但是虛妄都無所有故云也. 次一明

依他無生觀初句觀. 方便尋4思等. 次句觀境

有者是前眼耳等. 無所有者以衆緣無性故

空也. 次句正觀以見無所有理故云不倒

也. 下句釋云. 以得見法之眼不雜無明故

云淨也. 後一明眞實無性性觀. 於中虛妄

是所執性. 非妄是無相性. 實是無生性. 不實

是依他性. 二觀若成是出世間. 二觀若無是

世間. 約觀智說. 此等有無相待不實. 故云

但有假言說. 有無俱亡方入無性性觀也.

此應廣說三性5二性等觀約解約行分之

第二敎化甚深何故來者. 前明攝心入

理. 此辨後智救生. 則是法財故也. 於中先

問後答. 此中問答似少不同准答取問. 問

中應云. 如來旣十隨敎化. 云何復說衆生則

非衆生. 答中明身命等皆空故. 是十隨敎

化則非敎化. 以衆生非衆生敎化亦非敎

化. 此有何失. 又准問取答. 難意云. 如覺首

所說. 衆生旣空. 云何敎化. 敎化之時若如聖

經數: 一七三三

經名: 華嚴經探玄記卷第四

頁數: 一八○

上      欄

智稱理見空. 則不成化. 若同凡執橫計

爲有. 卽不能化. 此是有無相違難. 答意衆

生是空空是衆生. 大品云. 非以空色故名

1色空但以色卽是空空卽2是色. 解云. 以

卽色之空方是眞空非斷空故此非凡智

境也. 則爲如此衆生以如此十隨說如

此法門. 方爲眞敎化. 難問中二. 初一句擧

正義. 二云何下顯相違. 於中古人將隨身

是總. 今初一是總餘十是別. 初一3是發心時

4得道時等. 論云. 難處生者待時故. 二隨其

報命. 或長時或短時應受化故. 則於彼時

而敎化之. 三隨其所受身時. 如待得人身

方敎化等. 四隨所作行業時. 如待作惡行

方得法忍. 如淨諸業障經說善行等准之.

五隨當起何欲樂而受化時. 六隨起何誓

願而受化時. 七隨起何意念何事時. 八

隨起何方便而欲造修時. 九隨起何思

惟照察時. 十隨起何籌量計度時. 十一隨

起何等5見應受化故. 如來爾時則便化

之. 旣如此隨機屈曲敎化. 而說衆生則非

衆生. 其理安在. 第二答中二. 初一偈[&FFFF]#德勸

聽. 上半歎文殊德以智中不雜無明故

云明智. 能照唯心之理故云境界. 何故□

照此境者以常樂寂滅行故. 後九偈中二.

初七正答前問. 後二遮難重答. 前中隨時一

問無答. 以總不離別故. 初三偈答隨身一

問. 次二答隨命一問. 次一答隨行一問. 後

一通答餘七問. 初中先二明人空. 初一昔來

謂我在身中故. 今明身無我亦無. 則以界

中              欄

分別觀6觀是身不可得故. 則達所執身中

我有卽是無也. 次一昔來謂身依止於我.

今明我無身亦無. 則尋能依身分*觀所依

之我不可得故7則於身不著也. 次一以內

類外明法無我. 於中初二句標次一句釋

8下句益. 如此隨身則非隨故. 不異衆生

則非衆生. 是故無失也. 就答隨命二偈中.

初一觀境後一觀智. 前中身謂名色則果報

身. 命謂正受生識則是本識. 本識與身從始

至終更互因果和合無二. 喩說可知. 此互爲

因果非二乘愚夫亂識境. 故言不可知. 此義

誰能知. 以智者能觀察故則佛菩薩法如智

也. 所以得知身命更互爲因緣者. 以分別

依他無常法更互爲因故有身命. 以常住法

不成因故旣云無常. 卽有非有各無自性

故云空無我. 及離增益損減等一切相. 就

答隨行一偈中. 由本識與意識諸熏習法

更互爲因故. 業功能生非有人法等故云

無我猶如夢. 非唯業行獨絶二我. 業所得

9報我性亦寂故. 其因果似前後異. 無我義

同曾無異也. 次一偈答後七問. 以隨欲樂等

七皆是心數. 依心王不自在故. 故擧心王

總收通答. 故云10唯以心爲主故. 又釋. 一切

世間法唯是自心變異所作心爲其本故云

主也. 然愚夫不了唯心義故. 妄隨分別

起此欲樂等七種心念. 以皆取相故悉是[&FFFF]#

倒. 是[&FFFF]#倒故則空無所有. 是故隨之則非

隨也. 下釋遮難. 恐有難言. 若衆生如此則

空自是法門. 隨亦爾者何須更化. 釋云. 以

下              欄

不能解諸法則是無二故. 是故化之. 又更

難云. 則此不解眞實之衆生豈不則是空

耶. 釋云. 以從緣起故非無. 速滅不住故非

有. 此二不二是衆生故云無異相. 是故得

敎化. 前偈明須化. 後偈明成化  第三業

果甚深內先難後明. 難中二. 先擧法正難. 後

然法性下遮救重難. 此中難意. 若四大中無

我者誰作善惡. 誰能受報. 此中執有作用

應有作者. 是以用徵體難. 設小乘救言. 雖

無我人作者然有善惡因果法故得如此

也. 猶是法執. 故重難云. 然於法性無善無

惡. 此顯法空. 旣於法性空無善惡. 若無

作者更因何法而有業果. 故知有我. 我旣

實有無我之理安在. 難意如此. 前中二. 先

一句擧正義. 下顯相違. 於中五對十句. 初

一約受報計有受者. 二約作業計有作者.

三約報中差別. 內約行外約身. 若無作業

者何因有此別. 四約多少報. 如經中說. 能

作多業受報亦多. 少亦爾. 故知有我. 上

約生報. 五約現後報. 下遮救難可知. 亦是

覆[&FFFF]#重徵. 第二答中. 何故寶首答者. 謂事中

顯11理得可貴多寶. 於中有二. 初一偈法

說. 下九喩12肉. 前中二義. 一擧義正答. 二引

佛證說. 非已能知. 初中上二句明業13果

不壞. 下一句明無作者. 謂隨其所作諸差

別業熏於本識. 本識依他變似其業所起果

報. 故有多報等種種不同. 14但是諸識緣起

互相集成無自性故得有業果. 實非四大

中別有人我能作業受果故云造者無有